Tag: Bonhoeffer; Voorbidding - www.bybelkennis.co.za1
The shop, the barn, the scullery, and the smithy become temples when men and women do all to the glory of God! —C.H. Spurgeon
Voorbidding is 'n daaglikse diens wat Christene aan God en ander verskuldig is. Diegene wat voorbidding vir hulle bure nalaat, ontneem hulle van 'n diens wat Christene geroep is om uit te voer.
Voorbidding is nie iets vaag en algemeen nie, maar iets baie konkreet. Dit gaan oor spesifieke persone met spesifieke probleme en daarom spesifieke versoeke. Hoe meer konkreet my voorbidding, hoe kragtiger is dit.
Voorbidding is 'n gawe van God se genade vir elke geloofsgemeenskap en vir elke Christen. God maak hier 'n groot aanbod, en ons moet dit in dankbaarheid aanvaar. Die tyd wat ons in voorbidding vir ander spandeer, sal 'n daaglikse bron van vreugde vir God en die gemeenskap wees.
Ook sal ek nie teen die Here sondig deur op te hou om vir julle te bid nie (1 Samuel 12:23).
Maar laat almal wat by U skuil, bly wees, laat hulle altyd jubel. U beskerm dié wat u Naam liefhet, en hulle juig oor U (Psalm 5:12).
In baie Christene en geloofsgemeenskappe is daar duidelik 'n gebrek aan blydskap. Is dit dalk die gevolg van 'n gebrek aan spesifieke, konkrete voorbidding?
Here, dankie vir die blydskap om mense in u teenwoordigheid te bring vandag en elke ander dag. Amen.
A praying Christian is a useful Christian in the world. —Jeremiah Burroughs
Voorbidding beteken dat Christene mekaar bymekaar bring in die teenwoordigheid van God. Ons sien mekaar onder Jesus se kruis as arme mensewesens en sondaars wat 'n behoefte aan genade nodig het.
Alles van ander wat my wegdruk, verdwyn dan. Dan sien ek ander mense met al hulle behoeftes, swaarkry en nood. Hulle behoeftes en nood word so oorweldigend vir my dat ek voel asof dit my eie is. Dan kan ek niks anders doen as om te smeek nie: Here, U en U alleen, hanteer hulle volgens u fermheid en u goedheid.
Bely julle sondes eerlik aan mekaar en bid vir mekaar, sodat julle gesond kan word. Die gebed van die gelowige het 'n kragtige uitwerking (Jakobus 5:16).
Sodat hy regverdige beslissings oor u volk sal vel en aan die verdruktes reg laat geskied. Laat berge en rante hulle verbly oor die vrede en reg vir die volk. Laat die koning die reg van die verdruktes onder die volk beskerm, laat hy armes te hulp kom en verdrukkers verbrysel (Psalm 72:2 – 4)
Here, wat vergewe en verander, dankie dat onder die kruis van Christus ons almal op die selfde vlak staan – onder u liefde en u genade. Amen.